
41.
Par Ogres novada pamatpakalpojumu darbības nepārtrauktības un kritiskās infrastruktūras noturības izvērtējumu
2026. gada 22.–23. augusta vētras izraisītie elektroapgādes, ūdensapgādes, sakaru un citu pakalpojumu traucējumi Ogres novadā aktualizējuši nepieciešamību izvērtēt pašvaldības un tās kapitālsabiedrību pārvaldītās infrastruktūras gatavību ilgstošiem ārējiem traucējumiem un spēju nodrošināt iedzīvotājiem būtisku pakalpojumu nepārtrauktību.

Ministru kabineta 2026. gada 13. janvāra noteikumi Nr. 10 “Kritiskās infrastruktūras apzināšanas, darbības nepārtrauktības, drošības un noturības pasākumu plānošanas, īstenošanas un incidentu paziņošanas kārtība” nosaka kritiskās infrastruktūras apzināšanas, darbības nepārtrauktības, drošības un noturības pasākumu plānošanas un īstenošanas kārtību. Noteikumu prasību piemērojamība konkrētiem objektiem vērtējama atbilstoši to statusam un noteikumos paredzētajiem pārejas termiņiem.

Civilās aizsardzības un katastrofas pārvaldīšanas regulējuma mērķis ir nodrošināt cilvēku, vides un īpašuma drošību, kā arī pēc iespējas nodrošināt iedzīvotāju pamatvajadzības katastrofas vai katastrofas draudu gadījumā. Aizvadītās vētras pieredze pamato nepieciešamību veikt praktisku pašvaldības pamatpakalpojumu noturības izvērtējumu un sagatavot konkrētu, finansētu rīcības plānu.

Pamatojoties uz Pašvaldību likuma 4. panta pirmās daļas 1. un 18. punktu, Civilās aizsardzības un katastrofas pārvaldīšanas likumu un Ministru kabineta 2026. gada 13. janvāra noteikumiem Nr. 10 “Kritiskās infrastruktūras apzināšanas, darbības nepārtrauktības, drošības un noturības pasākumu plānošanas, īstenošanas un incidentu paziņošanas kārtība”, 
balsojot: ar 6 balsīm "Par" (Dace Kļaviņa, Kārlis Avotiņš, Mariss Martinsons, Matīss Mežaks, Santa Ločmele, Uldis Skudra), "Pret" – 13 (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Egils Helmanis, Ilmārs Zemnieks, Iluta Jansone, Jānis Iklāvs, Pāvels Kotāns, Raivis Rubīns, Raivis Ūzuls, Sarmīte Ozoliņa), "Atturas" – nav, "Nepiedalās" – nav,

Ogres novada pašvaldības dome  NOLEMJ:
Domes lēmuma projektu (pielikumā uz 2 lapām) noraidīt.
(Sēdes vadītāja,
domes priekšsēdētāja A. Kraujas paraksts)
